
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL COMUN asupra Proiectului de Lege privind respingerea Ordonanţei de urgenţă a Guvernului de 15/2016 pentru completarea Legii nr.3/2000 privind organizarea şi desfăşurarea referendumului, trimis spre dezbatere în fond, Comisiei juridice, de disciplină şi imunităţi și Comisiei pentru administrație publică și amenajarea teritoriului, cu adresa nr. PL-x 326 din       13 septembrie 2016. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE

Eugen NICOLICEA

	VICEPREȘEDINTE

Ion CĂLIN

     RAPORT  
asupra Proiectului de Lege privind respingerea Ordonanţei de urgenţă a Guvernului de 15/2016 pentru completarea Legii nr.3/2000 privind organizarea şi desfăşurarea referendumului
În temeiul dispoziţiilor art. 95 și 115 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate spre dezbatere în fond, în procedură de urgență, cu proiectul de Lege privind respingerea Ordonanţei de urgenţă a Guvernului de 15/2016 pentru completarea Legii nr.3/2000 privind organizarea şi desfăşurarea referendumului, trimis cu adresa nr. PL-x 326 din           13 septembrie 2016.
Senatul în calitate de primă Cameră sesizată a adoptat proiectul de lege privind respingerea Ordonanţei de urgenţă a Guvernului de 15/2016 pentru completarea Legii nr.3/2000 privind organizarea şi desfăşurarea referendumului în şedinţa din 5 septembrie 2016.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil  iniţiativa legislativă prin avizul nr.473 din 11 mai 2016.

Comisia pentru drepturile omului, culte și problemele minorităților naționale a avizat favorabil inițiativa legislativă în ședința din 20 septembrie 2016.

Prin adresa nr. 640/MRP/.02.2017 Guvernul precizează că se susţine respingerea OUG nr.15/2016.

Proiectul de lege are ca obiect de reglementare completarea Legii nr.3/2000, cu noi prevederi care vizează adoptarea unor măsuri de ordin organizatoric şi instituţional în vederea stabilirii cadrului necesar pentru desfăşurarea referendumurilor locale cu utilizarea infrastructurii alegerilor locale.
Prin adoptarea acestui proiect, se dorea asigurarea posibilităţii autorităţilor administraţiei publice locale de a organiza referendumuri utilizând infrastructura alegerilor locale din data de 5 iunie 2016, respectând, astfel, dispoziţiile art. 120 din Legea nr. 208/2015. De asemenea, prin adoptarea proiectului de act normativ, se urmărea eliminarea impactului financiar negativ al organizării referendumurilor locale la o altă dată decât cea deja stabilită de autorităţile locale (comuna Dîngeni, municipiul Oradea), prin eliminarea anumitor costuri.

Curtea Constituţională, prin Decizia nr. 361 din 26 mai 2016, a admis excepţia de neconstituţionalitate ridicată direct de Avocatul Poporului şi a constatat că dispoziţiile OUG nr. 15/2016 pentru completarea Legii nr. 3/2000 privind organizarea şi desfăşurarea referendumului sunt neconstituţionale, întrucât „nu respectă, în mod cumulativ, toate cele trei condiţii prevăzute de art. 115 alin. (4) din Constituţie pentru ca legiuitorul delegat să poată adopta ordonanţe de urgenţă“, adică “existenţa unei situaţii extraordinare", “reglementarea acesteia să nu poată fi amânată“ şi “urgenţa să fie motivată în cuprinsul ordonanţei“. De asemenea, instanţa constituţională precizează că “Acestea sunt condiţii de constituţionalitate extrinsecă, astfel că, în situaţia nerespectării lor, întregul act normativ este lovit de viciul de neconstituţionalitate constatat.“. 

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de lege în şedinţa din 28 februarie 2017.


La lucrările Comisiei pentru administraţie publică și amenajarea teritoriului au fost prezenţi 24 deputaţi din totalul de 25 membri.

La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Mihai Chirică - secretar de stat în cadrul Ministerului Afacerilor Interne.


 În urma dezbaterilor, membrii Comisiei au hotărât, cu majoritate de voturi (o abținere), adoptarea proiectului de Lege privind respingerea Ordonanţei de urgenţă a Guvernului nr. 15/2016 pentru completarea Legii nr.3/2000 privind organizarea şi desfăşurarea referendumului.

În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat această iniţiativă legislativă în şedinţa din 8 mai 2017. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. Membrii Comisiei juridice, de disciplină şi imunităţi au hotărât să-şi însuşească raportul preliminar transmis de către Comisia pentru administraţie publică şi amenajarea teritoriului.

În urma examinării iniţiativei legislative, a expunerii de motive, a avizului Consiliului Legislativ, a punctului de vedere transmis de Guvern, membrii celor două Comisii au hotărât, cu majoritate de voturi, adoptarea proiectului de Lege privind respingerea Ordonanţei de urgenţă a Guvernului de 15/2016 pentru completarea Legii nr.3/2000 privind organizarea şi desfăşurarea referendumului, cu un amendament respins redat în anexă.
În raport cu obiectul şi conţinutul său, proiectul de lege face parte din categoria legilor organice. 

	PREŞEDINTE

Eugen NICOLICEA

	VICEPREȘEDINTE

Ion CĂLIN


	           SECRETAR,

Steluța Gustica CĂTĂNICIU
	         SECRETAR,

     Simona BUCURA-OPRESCU


Consilier, Roxana David
                                                                          Şef serviciu, Sofia Chelaru

                                                                                                                                Consilier,Nicoleta Toma



,                                                                                     

ANEXĂ: AMENDAMENTE RESPINSE
	Nr.

crt.
	Text OUG nr.15/2016
	Amendament

(autor amendament)
	Motivare
	Cameră

Decizională

	1. 
	Art. I. - După articolul 16 din Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, cu modificările şi completările ulterioare, se introduce un nou articol, art. 16l cu următorul cuprins:

 „Art. 161. - (1) În situaţia în care referendumul local are loc la aceeaşi dată cu alegerile locale, organizarea şi desfăşurarea referendumului local se realizează în baza Legii nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali.
	Art. 161. - (1) În situaţia în care referendumul local sau cel național are loc la aceeaşi dată cu alegerile locale, alegerile pentru Senat şi Camera Deputaţilor, alegerile pentru Preşedintele României sau alegerile pentru Parlamentul European, organizarea şi desfăşurarea referendumului local se realizează în baza Legii nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali.
Autori:Florica Cherecheș, Ioan Cupșa, Gabriel Andronache
	Această modificare  este necesară în primul rând, pentru că duce la eficientizarea cheltuirii banului public și apoi, pentru asigurarea cvorumului necesar pentru validare. Organizarea unui referendum local sau național la o dată ce nu coincide cu data altor alegeri, are un impact financiar negativ asupra bugetului local sau de stat dar suprapunerea lor, ar eficientiza cheltuirea banului public. De asemenea, organizarea unui referendum local deodată cu alte alegeri, poate conduce la reducerea sau eliminarea eventualelor disfuncţionalităţi care pot apărea în dezvoltarea colectivităţilor locale din unitătile administrativ-teritoriale mentionate, în cazul  neorganizării referendumurilor locale la datele stabilite de către acestea, ajungându-se astfel la nesoluţionarea unor probleme locale de interes deosebit care vizează  interesul public. De asemenea, poate duce la pierderea unor oprotunități de dezvoltare prin atragerea de finanțări europene.

Consider că această modificare are și rolul  de asigurare a reprezentativităţii cetăţenilor în problema pentru care se organizează referendumul, știut fiind faptul că prezența la vot este destul de scăzută în general iar în cazul  unui referendum, poate să scadă chiar sub pragul de 30% necesar pentru a fi validat.

NB: Curtea Constituţională a admis exceptia de neconstitutionalitate nu pentru fondul OUG ci pentru nemotivarea urgenţei emiterii acestui act normativ. Astfel,  Curtea Constituţională, prin Decizia nr. 361 din 26 mai 2016, a admis excepţia de neconstituţionalitate ridicată direct de Avocatul Poporului şi a constatat că dispoziţiile OUG nr. 15/2016 pentru completarea Legii nr. 3/2000 privind organizarea şi desfăşurarea referendumului sunt neconstituţionale, întrucât „nu respectă, în mod cumulativ, toate cele trei condiţii prevăzute de art. 115 alin. (4) din Constituţie pentru ca legiuitorul delegat să poată adopta ordonanţe de urgenţă“, adică “existenţa unei situaţii extraordinare“, “reglementarea acesteia să nu poată fi amânată“ şi “urgenţa să fie motivată în cuprinsul ordonanţei“. De asemenea, instanţa constituţională precizează că “Acestea sunt condiţii de constituţionalitate extrinsecă, astfel că, în situaţia nerespectării lor, întregul act normativ este lovit de viciul de neconstituţionalitate constatat.“

